|  |
| --- |
| **Kontakt**  Tim Fronzek  Produktno komuniciranje Tiskovni predstavnik za družino Bulli (ID. Buzz, Multivan in Transporter)  Telefon: +49 152 588 725 78  E-mail: tim.fronzek@volkswagen.de  Chris Yan  Vodja produktnega komuniciranja za VW GV, Digital & Brand Experience  Telefon: +49 152 229 956 03  E-mail: christian.yan@volkswagen.de           **Več na:** [www.vwn-presse.de](http://www.vwn-presse.de)  [www.volkswagen-newsroom.com](http://www.volkswagen-newsroom.com) |

Hannover (Nemčija) I 12. avgust 2025

**Razširitev programa modelske serije Transporter: kesonar z dvojno kabino in dva nova furgona**

* Kesonar z dvojno kabino: šestsedežnik s 4,2 m2 veliko tovorno površino je odlično gospodarsko vozilo za uporabo v gradbeništvu in gozdarstvu
* Novi Krpan: ta pet ali šestsedežni Volkswagen Transporter je bil zasnovan za kombinirani prevoz potnikov in blaga
* Novi L-Krpan: poleg do petih oseb je v njem mogoče varno prevažati tudi posebno dolge elemente opreme, potrebne na terenu

**Hannover (Nemčija) – Znamka Volkswagen Gospodarska vozila je dodatno razširila ponudbo nove generacije modelske serije Transporter. Po klasičnem furgonu (prevoz blaga) in kombiju (prevoz potnikov) so na trgu sedaj na voljo še tri dodatne različice: Transporter kesonar z dvojno kabino in veliko tovorno površino, Transporter Krpan za kombinirani prevoz blaga in potnikov (od 38.578 EUR**1**) in na njem zasnovani Transporter L-Krpan s predelno steno v obliki črke L v tovornem prostoru (od 38.312EUR**1**). Tudi te modele je mogoče konfigurirati s turbodizelskim ali električnim pogonom, furgoni pa so poleg tega lahko opremljeni še s hibridnim pogonom.**

|  |
| --- |
|  |
| Transporter furgon |

**Kesonar z dvojno kabino:** Ta model je že desetletja priljubljeno specialno vozilo v ponudbi znamke Volkswagen Gospodarska vozila: kesonar z dvojno kabino. Ker ta različica Transporterja skoraj nima konkurence, je izjemno uspešna predvsem v gradbeništvu, tudi na področju gradnje cest, ter v gozdarstvu in vrtnarstvu. Različice s pogonom na sprednji kolesi so na voljo s turbodizelskim motorjem (TDI) z močjo 81 kW/110 KM ali 110 kW/150 KM. Zaradi pogosto specifične uporabe izven utrjenih cest Volkswagen Gospodarska vozila tudi novi kesonar z dvojno kabino ponuja z opcijskim štirikolesnim pogonom 4MOTION. Pri tem je vedno vgrajen turbodizelski motor s 110 kW/150 KM (TDI) z 8-stopenjskim avtomatskim menjalnikom. Pri različici z močjo 110 kW je avtomatski menjalnik na voljo opcijsko. Kesonar je sedaj prvič mogoče naročiti tudi z električnim pogonom v različno močnih izvedbah – 100 kW/136 KM, 160 kW/218 KM ali 210 kW/286 KM. Visokonapetostna baterija e-Transporterjev s pogonom na zadnji kolesi ima kapaciteto 64 kWh (neto); konstrukcijsko pogojeno so vsi e-Transporterji opremljeni z 1-stopenjskim avtomatskim menjalnikom.

**4,2 m2 velika tovorna površina:** Kot kesonar z dvojno kabino ima Transporter vedno dolgo medosno razdaljo, 2-sedežno sovoznikovo klop in 3-sedežno klop v drugi vrsti. Za štirivratno dvojno kabino se razteza 2.169 mm dolg in 1.945 mm širok keson; njegov nakladalni rob je na višini med 956 in 980 mm ter je opremljen s poklopnimi aluminijastimi stranicami. Nosilnost znaša do 1.073 kg, priklopna obremenitev pa do 2.500 kg. Za posebne namene je poleg tega mogoče ob naročilu izpustiti keson in namesto tega na šasijo namestiti individualno nadgradnjo.

Kesonar z dvojno kabino bo mogoče v Sloveniji naročiti ob koncu letošnjega leta, takrat bo na voljo tudi cenik.

**Krpan plus:** Ponovno je v ponudbi na voljo model Krpan za kombinirani prevoz blaga in potnikov. Ta različica je v drugi sedežni vrsti vedno opremljena s 3-sedežno klopjo. Tudi pri njej je prvo sedežno vrsto mogoče naročiti z enim ali dvema sovoznikovima sediščema; tako je vključno z voznikovim sedežem na voljo šest sedišč. Med potniškim in tovornim prostorom je nameščena predelna stena iz plastične mase z enim oknom. Transporter Krpan je opremljen z enimi drsnimi vrati na sovoznikovi strani; drsna vrata na voznikovi strani je mogoče naročiti kot dodatno opremo. Drsna vrata imajo okna.

**Prvič v ponudbi – L-Krpan:** Za kombinirani prevoz blaga in potnikov je bil zasnovan Transporter L-Krpan. Opremljen je s kovinsko predelno steno v obliki črke L, ki sprednje sedeže in dva enojna sedeža v drugi vrsti ločuje od tovornega prostora. Na voznikovi strani tovorni prostor sega do prve sedežne vrste, kar pomeni, da lahko v Krpanu s predelno steno v obliki črke L – ta drugo sedežno vrsto ščiti tudi od strani – na voznikovi strani prevažate posebno dolge predmete. Opcijsko je ta furgon v prvi vrsti na voljo tudi z dvema sovoznikovima sedežema. L-Krpan ima vedno dvoje drsnih vrat. Drsna vrata na sovoznikovi strani so serijsko opremljena z oknom.

**Opcijsko oplemeniteni in s hibridnim pogonom:** Furgoni so opcijsko lahko dodatno opremljeni s terensko izvedbo opreme PanAmericana. Poleg oplemenitene notranjosti različice PanAmericana zaznamujejo še posebej robustne obrobe na zunanjosti. Transporter Krpan je poleg tega na voljo v elegantni različici Edition, ki je med drugim opremljena s 17-palčnimi aluminijastimi platišči in črno lakirano streho. Ponudba pogonskih sistemov za furgone je obsežna: na voljo so tako turbodizelski in električni modeli (kot pri kesonarju z dvojno kabino), kot tudi s priključnohibridnim pogonom na sprednji kolesi (sistemska moč 171 kW/232 KM), vključno z brezstopenjskim avtomatskim menjalnikom CVT.

1 Vse cene (z DDV) veljajo za modelski program, ki je v ponudbi v Sloveniji.

**O znamki Volkswagen Gospodarska vozila:** Transportiramo uspeh, svobodo in prihodnost. Volkswagen Gospodarska vozila (VW GV) kot vodilni proizvajalec lahkih gospodarskih vozil na povsem nov in trajnosten način oblikuje promet blaga, oseb in storitev. Naša vozila prevažajo gradbene delavce, družine in pustolovce, žemljice, pakete ali jadralne deske. Vsak dan nešteto ljudem širom po svetu pomagajo dobro opravljati delo, služijo kot mobilne delavnice ter dostavljajo reševalce in policiste do vseh, ki potrebujejo njihovo pomoč. V tovarnah v mestih Hannover (D), Poznanj (PL) in Września (PL) je zaposlenih okoli 22.200 ljudi, ki proizvajajo vozila za komercialne in zasebne stranke. Transporter, Multivan, Caddy, Crafter, Amarok in ID. Buzz vsak dan navdušujejo naše stranke. Volkswagen Gospodarska vozila je poleg tega v koncernu vodilna znamka za avtonomno vožnjo v kombinaciji z mobilnostnimi rešitvami, kot sta 'mobilnost kot storitev' (Mobility-as-a-Service) in 'prevoz kot storitev' (Transport-as-a-Service) – področji, na katerih sooblikujemo prihodnost mobilnosti. Znamka na ta način zagotavlja ustrezne transportne rešitve za družbo jutrišnjega dne z vsemi njenimi zahtevami za čisto, inteligentno in trajnostno mobilnost. Volkswagen Gospodarska vozila za to jamči s svojim sloganom: Transportiramo uspeh, svobodo in prihodnost.